**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2017. május 22. (hétfő) 17 óra**

**Meghívottak:** Dr. Szabó András elnök, Bánóczi Margit, dr. Klein Katalin, Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, Honti Zoltán képviselő, Tegzes Endre képviselő, Fodor Attila képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető,

**Megjelentek:** dr. Klein Katalin levezető elnök, Bánóczi Margit, Karczewicz Ágnes, Kiszelné Mohos Katalin polgármester, Tegzes Endre képviselő, Honti Zoltán képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető

**dr. Klein Katalin levezető elnök:** Köszöntöm a megjelenteket. Bizottsági elnök úr kérésére a mai ülést én vezetem, mert ő ma nem tud megjelenni. Pintér Tünde is jelezte távollétét. Megállapítom, hogy az Egészségügyi és szociális bizottság 3 fővel jelen van, határozatképes. Két napirendi pontunk van. Ha nincs hozzászólás, akkor felteszem szavazásra a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**10/2017. (V. 22.) HATÁROZATA**

**Tárgy: Az Egészségügyi és szociális bizottság 2017. május 22-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2017. május 22-i ülésén az alábbi napirendet tárgyalja:

***Nyílt ülés:***

1. **Nagykovácsi Nagyközség Önkormányzatának a 2016. évben megvalósult gyermekjóléti és gyermekvédelmi feladatainak ellátásáról szóló átfogó értékelés**
2. **A Képviselő-testület 2017. év II. félévi munka- és üléstervének meghatározása**

**Határidő**: azonnal

**Felelős**: EÜB elnök

**1. naprendi pont**

**Nagykovácsi Nagyközség Önkormányzatának a 2016. évben megvalósult gyermekjóléti és gyermekvédelmi feladatainak ellátásáról szóló átfogó értékelés**

**dr. Klein Katalin levezető elnök:** Ismétlésbe bocsátkoznánk, ha ezt a napirendet részletesen tárgyalnánk, mivel a bizottsági ülésünket megelőzően lezajlott a Szociális Kerekasztal ülése, és ezt a napirendet tárgyalta. A Kerekasztal tagja valamennyi bizottsági tag, és az intézmények vezetői. Kérdezem, hogy van-e észrevétel az előterjesztéssel kapcsolatban, ami a Kerekasztal ülésén nem hangzott el. Nincs. Köszönöm, akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**11/2017. (V. 22.) HATÁROZATA**

**Tárgy: Döntés Nagykovácsi Nagyközség Önkormányzatának a 2016. évben megvalósult gyermekjóléti és gyermekvédelmi feladatainak ellátásáról szóló átfogó értékelés elfogadásáról**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján és a gyámhatóságokról, valamint gyermekvédelmi és gyámügyi eljárásról szóló 149/1997. (IX. 10.) Korm. rendelet 10. sz. mellékletének figyelembevételével elkészített Nagykovácsi Nagyközség Önkormányzatának a 2016. évben megvalósult gyermekjóléti és gyermekvédelmi feladatainak ellátásáról szóló átfogó értékelését fogadja el.

**Határidő**: azonnal

**Felelős**: jegyző

**2. naprendi pont**

**A Képviselő-testület 2017. év II. félévi munka- és üléstervének meghatározása**

**dr. Klein Katalin levezető elnök**: Átadom a szót jegyző úrnak, hogy ismertesse az előterjesztést.

**Papp István jegyző**: *Röviden ismertette az előterjesztést*.

**dr. Klein Katalin levezető elnök**: Köszönöm. Kérdezem, hogy van-e kérdés, hozzászólás? Amennyiben nincs, szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**12/2017. (V. 22.) HATÁROZATA**

**Tárgy: Döntés a Képviselő-testület 2017. év II. félévi munka- és üléstervéről**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek a mellékletben foglalt 2017. év II. félévi munkaterv elfogadását.

**Határidő:** azonnal

**Felelős**: Polgármester, Jegyző

**dr. Klein Katalin levezető elnök**: Köszönöm szépen. Amennyiben nincs több hozzászólás, a bizottság ülését 17 óra 12 perckor lezárom.

K.m.f.

dr. Klein Katalin Bánóczi Margit

levezető elnök tag